374 



næsten umuligt at fange i de fire første Maaneder efter 

 Æglægningen. Ud paa Vaaren begynde dog ogsaa de at 

 røre sig lidt og krybe en Gang imellem ud af deres 

 Huller, formodentlig drevne dertil af Hunger. 



Krebsens Gang er meget langsom, og det er den derfor 

 umuligt at forfølge noget levende Væsen med Undtagelse 

 af Bløddyr og enkelte andre Dyr, som ere mindre hurtige 

 i deres Bevægelser end den selv. Naar den svømmer, 

 skyder den visselig med Pilens Hurtighed gjennem Vandet, 

 men da denne Bevægelse altid sker baglængs, med Halen 

 foran, kan den begribeligvis ikke paa denne Maade fange 

 noget Rov. Maaske kan den en Gang imellem komme 

 over en Suder eller Kvabbe, da disse Fiske pleje at staa 

 timevis paa Bunden i Dyndet uden at røre sig; men at 

 den nogensinde skulde være i Stand til at fange levende 

 Fiske, der svømme om højere oppe i Vandet, anser Forf. 

 for næsten umuligt, uagtet det ofte forsikres at være 

 Tilfældet. Han har ofte opbevaret Krebs og Smaafiske i 

 samme Pyt med en Vandhøjde af nogle faa Tommer, 

 uden at det er hændet, at nogen Fisk er bleven taget 

 levende af dem; saa snart en er bleven syg eller død, er 

 den derimod strax bleven grebet og opædt. Hildes 

 Fisken derimod i et Næt eller deslige, pleje Krebsene 

 strax at være ved Handen og at dele Fangsten med 

 Fiskeren, hvorved det kommer dem til Nytte, at de med 

 stor Lethed kunne klatre op ad Nettene. 



Paa den anden Side udgjøre Krebsene en meget 

 efterstræbt og let tilgængelig Føde for forskjellige Fiske, 

 saasom Emden, Aborren, Gedden, Aalen o. fl.; Emden 

 (en Karpefisk) kan rigtig nok paa Grund af sin uvæb- 

 nede Mund ikke godt fortære dem, naar de have haard 

 Skal, men særdeles godt under Skalskiftet eller strax 



